ΚΟΙΝΗ ΘΕΣΗ (ΕΚ) αριθ. 39/97 που καθορίστηκε από το Συμβούλιο στις 7 Οκτωβρίου 1997 για την έκδοση της οδηγίας 97/. . ./ΕΚ του Ευρωπαϊκού Κοινοβουλίου και του Συμβουλίου της . . ., σχετικά με την ποιότητα των καυσίμων βενζίνης και ντίζελ και για την τροποποίηση της οδηγίας 93/12/ΕΟΚ του Συμβουλίου (97/C 351/01)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας σύμφωνα με τη διαδικασία που ορίζεται στο άρθρο 189 Β της συνθήκης (3),

Εκτιμώντας:

(1) ότι οι διαφορές στη νομοθεσία ή τα διοικητικά μέτρα που θεσπίζουν τα κράτη μέλη σχετικά με τις προδιαγραφές των συμβατικών και εναλλακτικών καυσίμων που χρησιμοποιούνται στα οχήματα με κινητήρα επιβαλλόμενης ανάφλεξης και με κινητήρα ανάφλεξης με συμπίεση δημιουργούν εμπόδια στις συναλλαγές στην Κοινότητα και μπορεί να έχουν άμεση επίπτωση στην εγκαθίδρυση και τη λειτουργία της εσωτερικής αγοράς και την ανταγωνιστικότητα, σε διεθνές επίπεδο, της ευρωπαϊκής αυτοκινητοβιομηχανίας και του τομέα των διυλιστηρίων 7 ότι, σύμφωνα με τις διατάξεις του άρθρου 3 Β της συνθήκης φαίνεται απαραίτητο να υπάρξει προσέγγιση των νομοθεσιών σε αυτόν τον τομέα 7

(2) ότι το άρθρο 100 Α παράγραφος 3 της συνθήκης, προβλέπει ότι οι προτάσεις της Επιτροπής που στοχεύουν στην εγκαθίδρυση και τη λειτουργία της εσωτερικής αγοράς και αφορούν, μεταξύ άλλων, την υγεία και την προστασία του περιβάλλοντος βασίζονται σε υψηλό επίπεδο προστασίας 7

(3) ότι οι πρωτογενείς αέριοι ρύποι, όπως είναι τα οξείδια του αζώτου, οι άκαυτοι υδρογονάνθρακες, τα αιωρούμενα σωματίδια, το μονοξείδιο του άνθρακα, το βενζόλιο καθώς και άλλα τοξικά καυσαέρια που συμβάλλουν στη δημιουργία δευτερογενών ρύπων όπως το όζον, εκπέμπονται σε σημαντικές ποσότητες μέσω των καυσαερίων και των αερίων εξάτμισης των μηχανοκινήτων οχημάτων, εκθέτοντας σε ιδιαίτερο κίνδυνο την ανθρώπινη υγεία και το περιβάλλον τόσο άμεσα όσο και έμμεσα 7

(4) ότι, παρά την αυξανόμενη αυστηρότητα των οριακών τιμών για τις επιτρεπόμενες εκπομπές οχημάτων που ορίζουν οι οδηγίες του Συμβουλίου 70/220/ΕΟΚ (4) και 88/77/ΕΟΚ (5), είναι απαραίτητα περαιτέρω μέτρα για να μειωθεί η ατμοσφαιρική ρύπανση που προκαλείται από τα οχήματα και άλλες πηγές ώστε να επιτευχθεί ικανοποιητική ποιότητα αέρα 7

(5) ότι το άρθρο 4 της οδηγίας 94/12/ΕΚ του Ευρωπαϊκού Κοινοβουλίου και του Συμβουλίου (6) εισάγει μια νέα προσέγγιση όσον αφορά τις πολιτικές μείωσης των εκπομπών για το έτος 2000 και μετά και απαιτεί από την Επιτροπή να εξετάσει, μεταξύ άλλων, τη συμβολή που θα μπορούσαν να έχουν στη μείωση της ατμοσφαιρικής ρύπανσης οι βελτιώσεις της ποιότητας της βενζίνης, του ντίζελ και άλλων καυσίμων 7

(6) ότι το ευρωπαϊκό πρόγραμμα Auto-Oil, οι λεπτομέρειες του οποίου περιγράφονται στην ανακοίνωση της Επιτροπής σχετικά με τη μελλοντική στρατηγική για τον έλεγχο των ατμοσφαιρικών εκπομπών των οδικών μεταφορών, παρέχει την επιστημονική τεχνική και οικονομική βάση για την εισαγωγή σε κοινοτικό επίπεδο νέων περιβαλλοντικών προδιαγραφών καυσίμων για τη βενζίνη και το ντίζελ 7

(7) ότι η θέσπιση περιβαλλοντικών προδιαγραφών για τη βενζίνη και το ντίζελ αποτελεί σημαντικό στοιχείο της αποδοτικής από πλευράς κόστους δέσμης πανευρωπαϊκών και εθνικών/περιφερειακών/τοπικών μέτρων που πρέπει να εφαρμοστεί 7

(8) ότι η εφαρμογή ενός συνδυασμού πανευρωπαϊκών και εθνικών/περιφερειακών/τοπικών μέτρων για τη μείωση των εκπομπών των οχημάτων αποτελεί μέρος της γενικής στρατηγικής της Επιτροπής για τη μείωση των εκπομπών αερίων από κινητές και στάσιμες πηγές με έναν αποδοτικό από πλευράς κόστους και ισορροπημένο τρόπο 7

(9) ότι είναι απαραίτητο να επιτευχθεί βραχυπρόθεσμα μια μείωση, ιδίως στις αστικές περιοχές, των εκπομπών ρύπων από οχήματα, συμπεριλαμβανομένων των πρωτογενών ρύπων όπως οι άκαυστοι υδρογονάνθρακες και το μονοξείδιο του άνθρακα, των δευτερογενών ρύπων όπως το όζον, των τοξικών εκπομπών όπως το βενζόλιο, καθώς και των εκπομπών σωματιδίων 7

(10) ότι η παρούσα οδηγία θα εφαρμοσθεί με την επιφύλαξη της οδηγίας 92/81/ΕΟΚ του Συμβουλίου, της 19ης Δεκεμβρίου 1992, για την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή (7), και ιδίως του άρθρου 8 παράγραφος 4 7

(11) ότι γενικώς σπανίζουν οι προδιαγραφές καυσίμων που στοχεύουν στη μείωση των εκπομπών τόσο καυσαερίων όσο και αερίων εξάτμισης 7

(12) ότι η ρύπανση της ατμόσφαιρας από το μόλυβδο που εκλύεται κατά την καύση μολυβδούχου βενζίνης αποτελεί κίνδυνο για την ανθρώπινη υγεία και το περιβάλλον και ότι συνεπώς ενδείκνυται η απαγόρευση της εμπορίας μολυβδούχου βενζίνης 7

(13) ότι η ανάγκη για μείωση των εκπομπών των οχημάτων και η διαθεσιμότητα της απαραίτητης τεχνολογίας διύλισης δικαιολογούν τη θέσπιση περιβαλλοντικών προδιαγραφών καυσίμων για την αμόλυβδη βενζίνη και το ντίζελ που θα κυκλοφορούν στην αγορά από την 1η Ιανουαρίου 2000 7

(14) ότι, για την προστασία της ανθρώπινης υγείας ή/και του περιβάλλοντος σε συγκεκριμένες αστικές περιοχές ή σε συγκεκριμένες οικολογικά ευαίσθητες περιοχές με ειδικά προβλήματα ποιότητας του αέρα, τα κράτη μέλη πρέπει να έχουν τη δυνατότητα, σύμφωνα με τη διαδικασία που θεσπίζεται στην παρούσα οδηγία, να απαιτούν ότι τα καύσιμα μπορούν να διατίθενται στην αγορά μόνον εφόσον συμμορφούνται με αυστηρότερες περιβαλλοντικές προδιαγραφές από εκείνες που θεσπίζει η παρούσα οδηγία 7 αυτή η διαδικασία συνιστά παρέκκλιση από τη διαδικασία πληροφόρησης που ορίζεται στην οδηγία 83/189/ΕΟΚ του Συμβουλίου (8), για τον τομέα των τεχνικών προτύπων και προδιαγραφών 7

(15) ότι, για να εξασφαλίσουν τη συμμόρφωση προς τα πρότυπα ποιότητας των καυσίμων που απαιτούνται δυνάμει της παρούσας οδηγίας, τα κράτη μέλη πρέπει να εισαγάγουν συστήματα παρακολούθησης και ότι οι συλλεγόμενες από τα κράτη μέλη πληροφορίες για την ποιότητα των καυσίμων πρέπει να διαβιβάζονται στην Επιτροπή σε ενιαίο έντυπο 7

(16) ότι, βάσει συνεκτικής αξιολόγησης, η Επιτροπή πρέπει να υποβάλει πρόταση μεταξύ άλλων για τη θέσπιση περιβαλλοντικών προδιαγραφών για τη βενζίνη και το ντίζελ που θα εφαρμοστούν από την 1η Ιανουαρίου 2005 7 ότι η πρόταση αυτή θα επιβεβαιώνει, τροποποιεί ή συμπληρώνει τις ενδεικτικές προδιαγραφές που θέτει η παρούσα οδηγία 7 ότι οι προτάσεις της Επιτροπής μπορεί, εάν χρειαστεί, να θεσπίσουν περιβαλλοντικές προδιαγραφές και για άλλους τύπους καυσίμων όπως το υγραέριο, το φυσικό αέριο και τα βιοκαύσιμα 7

(17) ότι η περαιτέρω ανάπτυξη μεθόδων αναφοράς για τη μέτρηση των προδιαγραφών που καθορίζονται στην παρούσα οδηγία μπορεί να είναι επιθυμητή λαμβανομένης υπόψη της επιστημονικής και τεχνικής προόδου 7 ότι, για το σκοπό αυτό, πρέπει να ληφθούν μέτρα για την προσαρμογή των παραρτημάτων της παρούσας οδηγίας στην τεχνική πρόοδο 7

(18) ότι η οδηγία 85/210/ΕΟΚ του Συμβουλίου, της 20ής Μαρτίου 1985, για την προσέγγιση των νομοθεσιών των κρατών μελών των σχετικών με την περιεκτικότητα της βενζίνης σε μόλυβδο (9), η οδηγία 85/536/ΕΟΚ του Συμβουλίου, της 5ης Δεκεμβρίου 1985, για την εξοικονόμηση αργού πετρελαίου με τη χρήση συστατικών υποκατάστατων καυσίμων (10), και το άρθρο 1 παράγραφος 1 στοιχείο β) και το άρθρο 2 παράγραφος 1 της οδηγίας 93/12/ΕΟΚ του Συμβουλίου, της 23ης Μαρτίου 1993, σχετικά με την περιεκτικότητα ορισμένων υγρών καυσίμων σε θείο (11) θα πρέπει κατά συνέπεια να καταργηθούν 7

(19) ότι στα μεταβατικά μέτρα για την Αυστρία που αναφέρονται στο άρθρο 69 της πράξης προσχώρησης του 1994 περιλαμβάνεται το άρθρο 7 της οδηγίας 85/210/ΕΟΚ. Η εφαρμογή του μεταβατικού αυτού μέτρου θα πρέπει για ειδικούς λόγους προστασίας του περιβάλλοντος να παραταθεί έως την 1η Ιανουαρίου 2000.

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1 Πεδίο εφαρμογής

Η παρούσα οδηγία καθορίζει τεχνικές προδιαγραφές για λόγους προστασίας της δημόσιας υγείας και του περιβάλλοντος για τα καύσιμα που χρησιμοποιούνται στα οχήματα με κινητήρα επιβαλλόμενης ανάφλεξης και στα οχήματα με κινητήρες ανάφλεξης με συμπίεση.

Άρθρο 2 Ορισμοί

Για τους σκοπούς της παρούσας οδηγίας:

1. «βενζίνη» σημαίνει οποιοδήποτε πτητικό πετρελαιοειδές προοριζόμενο για τη λειτουργία κινητήρων εσωτερικής καύσης, με επιβαλλόμενη ανάφλεξη για την προώθηση των οχημάτων και το οποίο εμπίπτει στους κωδικούς ΣΟ 2710 00 27, 2710 00 29, 2710 00 32, 2710 00 34 και 2710 00 36,

2. «καύσιμο ντίζελ» σημαίνει πετρέλαια εσωτερικής καύσης που εμπίπτουν στον κωδικό ΣΟ 2710 00 66 και χρησιμοποιούνται για αυτοπροωθούμενα οχήματα όπως αναφέρονται στις οδηγίες 70/220/ΕΟΚ και 88/77/ΕΟΚ.

Για τα πετρέλεια εσωτερικής καύσης που χρησιμοποιούνται για τα κινητά μη οδικά μηχανήματα και τους γεωργικούς ελκυστήρες, τα κράτη μέλη μπορούν να απαιτούν την ίδια περιεκτικότητα σε θείο με αυτήν που ορίζεται για τα καύσιμα ντήζελ στην παρούσα οδηγία ή την περιεκτικότητα σε θείο που ορίζεται για τα καύσιμα ντίζελ στην οδηγία 93/12/ΕΟΚ.

Άρθρο 3 Βενζίνη

1. Από την 1η Ιανουαρίου 2000 το αργότερο, τα κράτη μέλη απαγορεύουν την εμπορία της μολυβδούχου βενζίνης στην επικράτειά τους.

2. Τα κράτη μέλη διασφαλίζουν ότι, από την 1η Ιανουαρίου 2000 το αργότερο, εντός της επικράτειάς τους, η αμόλυβδη βενζίνη μπορεί να διατεθεί στην αγορά μόνο εάν πληροί τις περιβαλλοντικές προδιαγραφές που καθορίζονται στο παράρτημα I.

3. Κατά παρέκκλιση της παραγράφου 1, τα κράτη μέλη μπορούν, αφού υποβάλουν σχετικό αίτημα στην Επιτροπή έως τις 31 Αυγούστου 1998 (12*) να επιτρέπουν τη διάθεση στην αγορά μολυβδούχου βενζίνης, το αργότερο έως την 1η Ιανουαρίου 2005, εφόσον μπορεί να αποδειχθεί ότι η πλήρης κατάργηση θα είχε ως αποτέλεσμα σοβαρά κοινωνικοοικονομικά προβλήματα ή οτι δεν θα οδηγήσει σε γενικά ωφελήματα για το περιβάλλον ή την υγεία λόγω, μεταξύ άλλων, της κλιματικής κατάστασης που επικρατεί στο συγκεκριμένο κράτος μέλος.

Η περιεκτικότητα της μολυβδούχου βενζίνης σε μόλυβδο δεν υπερβαίνει τα 0,15 gr/l, η δε περιεκτικότητα σε βενζόλιο είναι σύμφωνη προς τις προδιαγραφές του παραρτήματος I. Οι λοιπές προδιαγραφές μπορούν να παραμείνουν αμετάβλητες σε σύγκριση με την παρούσα κατάσταση.

4. Κατά παρέκκλιση της παραγράφου 2, ένα κράτος μέλος μπορεί, έπειτα από σχετική αίτηση στην Επιτροπή έως τις 31 Αυγούστου 1998 (13*) να συνεχίσει να επιτρέπει, το αργότερο έως την 1η Ιανουαρίου 2003, την εμπορία αμόλυβδης βενζίνης με περιεκτικότητα σε θείο που δεν συμμορφούται προς το παράρτημα I και η οποία δεν υπερβαίνει τη σημερινή περιεκτικότητα, εάν μπορεί να αποδείξει ότι η εφαρμογή της προδιαγραφής του παραρτήματος I για την περιεκτικότητα σε θείο θα είχε ως αποτέλεσμα σοβαρά κοινωνικοοικονομικά προβλήματα.

5. Η Επιτροπή μπορεί να επιτρέψει την παρέκκλιση που αναφέρεται στις παραγράφους 3 και 4.

Η Επιτροπή κοινοποιεί την απόφασή της στα κράτη μέλη και ενημερώνει το Συμβούλιο σχετικά.

6. Παρά την παράγραφο 1, τα κράτη μέλη μπορούν να επιτρέπουν την εμπορία μικρών ποσοτήτων μολυβδούχου βενζίνης με τις προδιαγραφές που αναφέρονται στην παράγραφο 3 δεύτερο εδάφιο, οι οποίες δεν υπερβαίνουν το 0,5 % των συνολικών πωλήσεων και οι οποίες προορίζονται να χρησιμοποιηθούν από παλαιά οχήματα χαρακτηριστικού τύπου και να διανεμηθούν μέσω ομάδων ειδικών συμφερόντων.

Άρθρο 4 Καύσιμο ντίζελ

Τα κράτη μέλη διασφαλίζουν ότι, το αργότερο την 1η Ιανουαρίου 2000, το καύσιμο ντίζελ μπορεί να διατεθεί στην αγορά στην επικράτειά τους, εάν πληροί τις περιβαλλοντικές προδιαγραφές που καθορίζονται στο παράρτημα II.

Άρθρο 5 Ελεύθερη κυκλοφορία

Κανένα κράτος μέλος δεν μπορεί να απαγορεύσει, να περιορίσει ή να αποτρέψει τη διάθεση στην αγορά των καυσίμων που πληρούν τις απαιτήσεις της παρούσας οδηγίας από την 1η Ιανουαρίου 2000.

Άρθρο 6 Διάθεση στο εμπόριο καυσίμων με αυστηρότερες περιβαλλοντικές προδιαγραφές

1. Κατά παρέκκλιση των άρθρων 3, 4 και 5, τα κράτη μέλη μπορούν να απαιτούν ότι σε συγκεκριμένες περιοχές τα καύσιμα μπορεί να διατίθενται στην αγορά μόνον εφόσον πληρούν αυστηρότερες περιβαλλοντικές προδιαγραφές από εκείνες των παραρτημάτων I και II για μέρος ή για το σύνολο των αυτοκινήτων με σκοπό την προστασία της υγείας του πληθυσμού σε συγκεκριμένη αστική περιοχή ή του περιβάλλοντος σε συγκεκριμένη οικολογικά ευαίσθητη περιοχή σε κράτος μέλος, εάν η ατμοσφαιρική ρύπανση αποτελεί, ή ευλόγως μπορεί να αναμένεται ότι θα αποτελέσει, σοβαρό και επαναλαμβανόμενο πρόβλημα για την ανθρώπινη υγεία ή το περιβάλλον.

2. Τα κράτη μέλη που επιθυμούν να κάνουν χρήση της παρέκκλισης που προβλέπεται στην παράγραφο 1 οφείλουν να υποβάλουν εκ των προτέρων το αίτημα αυτό στην Επιτροπή, συνοδευόμενο από τη σχετική αιτιολόγηση. Η αιτιολόγηση θα περιλαμβάνει αποδείξεις ότι η παρέκκλιση τηρεί την αρχή της αναλογικότητας και δεν θα διακόψει την ελεύθερη διακίνηση προσώπων και αγαθών.

3. Τα ενδιαφερόμενα κράτη μέλη παρέχουν στην Επιτροπή στοιχεία για την ποιότητα του αέρα του περιβάλλοντος της οικείας περιοχής, καθώς και τις προβλεπόμενες επιπτώσεις των προτεινομένων μέτρων στην ποιότητα του αέρα.

4. Η Επιτροπή κοινοποιεί τις πληροφορίες αυτές στα άλλα κράτη μέλη χωρίς καθυστέρηση.

5. Τα κράτη μέλη μπορούν να υποβάλουν τις παρατηρήσεις τους σχετικά με το αίτημα και την αιτιολόγησή του εντός δύο μηνών από την ημερομηνία της κοινοποίησης των πληροφοριών από την Επιτροπή.

6. Η Επιτροπή λαμβάνει απόφαση σχετικά με το αίτημα των κρατών μελών εντός τριών μηνών από την ημερομηνία κατά την οποία τα κράτη μέλη υπέβαλαν τις παρατηρήσεις τους. Η Επιτροπή λαμβάνει υπόψη τις παρατηρήσεις αυτές, τις κοινοποιεί στα κράτη μέλη και ταυτόχρονα ενημερώνει το Συμβούλιο.

7. Κάθε κράτος μέλος έχει δικαίωμα να προσφύγει στο Συμβούλιο κατά της απόφασης της Επιτροπής εντός μηνός από την κοινοποίησή της ή, ελλείψει απόφασης, εντός μηνός από τη λήξη της περιόδου που ορίζει η παράγραφος 6.

Το Συμβούλιο με ειδική πλειοψηφία, μπορεί να λάβει διαφορετική απόφαση εντός δύο μηνών από αυτή την προσφυγή.

Άρθρο 7 Αλλαγή στον εφοδιασμό σε αργό πετρέλαιο

Εάν, λόγω εκτάκτων γεγονότων, μια αιφνίδια αλλαγή στον εφοδιασμό σε αργό πετρέλαιο ή προϊόντα πετρελαίου καταστήσει δυσχερές για τα διυλιστήρια ενός κράτους μέλους να εφαρμόσουν τις προδιαγραφές καυσίμων που ορίζουν τα άρθρα 3 και 4, το κράτος μέλος ενημερώνει την Επιτροπή σχετικά. Η Επιτροπή, αφού ενημερώσει τα άλλα κράτη μέλη, μπορεί να επιτρέψει υψηλότερες οριακές τιμές σε αυτό το κράτος μέλος για ένα ή περισσότερα συστατικά καυσίμων, για χρονικό διάστημα όχι μεγαλύτερο των έξι μηνών.

Η Επιτροπή κοινοποιεί την απόφασή της στα κράτη μέλη και ενημερώνει το Συμβούλιο.

Κάθε κράτος μέλος έχει δικαίωμα να προσφύγει στο Συμβούλιο κατά της απόφασης της Επιτροπής εντός μηνός από την κοινοποίησή της.

Το Συμβούλιο, με ειδική πλειοψηφία, μπορεί να λάβει διαφορετική απόφαση εντός μηνός από αυτή την προσφυγή.

Άρθρο 8 Παρακολούθηση της συμμόρφωσης και υποβολή εκθέσεων

1. Τα κράτη μέλη παρακολουθούν τη συμμόρφωση στις απαιτήσεις των άρθρων 3 και 4 με βάση τις αναλυτικές μεθόδους που προβλέπονται στα παραρτήματα I και II.

2. Η Επιτροπή προωθεί την ανάπτυξη ενός ενιαίου συστήματος παρακολούθησης της ποιότητας των καυσίμων. Η Επιτροπή μπορεί να ζητήσει τη βοήθεια της Ευρωπαϊκής Επιτροπής Τυποποίησης για την ανάπτυξη ενός τέτοιου συστήματος.

3. Η Επιτροπή καταρτίζει ενιαίο έντυπο για την υποβολή περιλήψεων των εθνικών στοιχείων περί ποιότητας καυσίμων το αργότερο στις 30 Ιουνίου 2000.

4. Κάθε έτος, έως τις 30 Ιουνίου, τα κράτη μέλη υποβάλλουν στην Επιτροπή την περίληψη για το προηγούμενο ημερολογιακό έτος, και για πρώτη φορά έως τις 30 Ιουνίου 2002.

Άρθρο 9 Διαδικασία αναθεώρησης

1. Η Επιτροπή, περιοδικά, και για πρώτη φορά εντός δώδεκα το πολύ μηνών από την ημερομηνία έκδοσης της παρούσας οδηγίας, αλλά οπωσδήποτε όχι αργότερα από την 30ή Ιουνίου 1999, και βάσει αξιολόγησης η οποία πραγματοποιείται σύμφωνα με τις απαιτήσεις του άρθρου 3 της οδηγίας 97/. . ./ΕΚ του Ευρωπαϊκού Κοινοβουλίου και του Συμβουλίου (14*) σχετικά με τα μέτρα που πρέπει να ληφθούν κατά της ατμοσφαιρικής ρύπανσης από τις εκπομπές των οχημάτων με κινητήρα και την τροποποίηση της οδηγίας 70/220/ΕΟΚ, υποβάλλει στο Ευρωπαϊκό Κοινοβούλιο και το Συμβούλιο πρόταση αναθεώρησης της παρούσας οδηγίας, ως αναπόσπαστο μέρος της στρατηγικής που θα καθορισθεί κατά τρόπο ώστε να παράγει αποτελέσματα που να πληρούν τις απαιτήσεις των κοινοτικών προτύπων ποιότητας του αέρα και τους σχετικούς στόχους με το ελάχιστο κόστος.

2. Η πρόταση θα περιλαμβάνει τις απαιτούμενες περιβαλλοντικές προδιαγραφές για τη βενζίνη η οποία θα διατίθεται στην αγορά από την 1η Ιανουαρίου 2005, επιβεβαιώνοντας ή τροποποιώντας και συμπληρώνοντας τις ενδεικτικές προδιαγραφές του παραρτήματος III.

3. Η πρόταση θα περιέχει επίσης περιβαλλοντικές προδιαγραφές για το καύσιμο ντίζελ ποιότητας συμβατής με την αποτελεσματική λειτουργία των νέων τεχνολογιών μείωσης της ρύπανσης, του οποίου η διάθεση στην αγορά θα εξασφαλίζεται από την 1η Ιανουαρίου 2005, επιβεβαιώνοντας ή τροποποιώντας και συμπληρώνοντας τις ενδεικτικές προδιαγραφές του παραρτήματος IV. Η πρόταση θα επιτρέπει βαθμιαία αύξηση της δυνατότητας διάθεσης και ισορροπημένη διανομή στο έδαφος των κρατών μελών του εν λόγω καυσίμου ντίζελ και θα περιλαμβάνει ημερομηνία κατά την οποία θα διατίθεται στην αγορά μόνο το καύσιμο αυτό.

4. Η πρόταση, εφόσον απαιτείται, θα περιέχει περιβαλλοντικές προδιαγραφές για τα υγραέρια, το φυσικό αέριο, και τα βιοκαύσιμα.

Άρθρο 10 Διαδικασία προσαρμογής στην τεχνική πρόοδο

Κάθε τροποποίηση που είναι απαραίτητη για την προσαρμογή των μεθόδων μέτρησης που ορίζονται στα παραρτήματα I και II της παρούσας οδηγίας, ώστε να ληφθεί υπόψη η τεχνική πρόοδος, εγκρίνεται από την Επιτροπή η οποία επικουρείται από επιτροπή που συνιστάται σύμφωνα με το άρθρο 12 της οδηγίας 96/62/ΕΚ του Συμβουλίου (15) και σύμφωνα με τη διαδικασία που καθορίζεται από το άρθρο 11 της παρούσας οδηγίας.

Η προσαρμογή αυτή δεν πρέπει να έχει ως αποτέλεσμα την άμεση ή έμμεση τροποποίηση των οριακών τιμών που καθορίζονται στην παρούσα οδηγία.

Άρθρο 11 Διαδικασία επιτροπής

1. Ο αντιπρόσωπος της Επιτροπής υποβάλλει στην επιτροπή του άρθρου 10 σχέδιο των ληπτέων μέτρων. Η επιτροπή διατυπώνει τη γνώμη της για το σχέδιο αυτό εντός προθεσμίας που μπορεί να ορίσει ο πρόεδρος, ανάλογα με τον επείγοντα χαρακτήρα του θέματος. Αποφασίζει με την πλειοψηφία που προβλέπει το άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

2. Η Επιτροπή θεσπίζει τα σχεδιαζόμενα μέτρα εφόσον είναι σύμφωνα με τη γνώμη της μόνιμης επιτροπής.

Εάν τα σχεδιαζόμενα μέτρα δεν είναι σύμφωνα με τη γνώμη της επιτροπής, ή ελλείψει γνώμης, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα ληπτέα μέτρα. Το Συμβούλιο αποφασίζει με ειδική πλειοψηφία.

Εάν το Συμβούλιο δεν αποφασίσει εντός προθεσμίας τριών μηνών από την ημερομηνία υποβολής της πρότασης, τα προτεινόμενα μέτρα θεσπίζονται από την Επιτροπή, εκτός εάν το Συμβούλιο έχει αποφασίσει με απλή πλειοψηφία ότι αντιτίθεται προς τα εν λόγω μέτρα.

Άρθρο 12 Κατάργηση και τροποποίηση των οδηγιών σχετικά με την ποιότητα καυσίμων για τη βενζίνη και το καύσιμο ντίζελ

1. Οι οδηγίες 85/210/ΕΟΚ, 85/536/ΕΟΚ και 87/441/ΕΟΚ καταργούνται από την 1η Ιανουαρίου 2000.

2. Η οδηγία 93/12/ΕΟΚ τροποποιείται διά της διαγραφής του άρθρου 1 παράγραφος 1 στοιχείο β) και του άρθρου 2 παράγραφος 1 από την 1η Ιανουαρίου 2000.

Άρθρο 13 Μεταφορά στην εθνική νομοθεσία

1. Τα κράτη μέλη θεσπίζουν και δημοσιεύουν τις νομοθετικές κανονιστικές και διοικητικές διατάξεις που απαιτούνται για να συμμορφωθούν προς την παρούσα οδηγία το αργότερο έως την 1 Ιουλίου 1999. Ενημερώνουν αμέσως την Επιτροπή σχετικά.

Τα κράτη μέλη εφαρμόζουν τις εν λόγω διατάξεις από την 1η Ιανουαρίου 2000.

Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομερείς διατάξεις της αναφοράς αυτής εκδίδονται από τα κράτη μέλη.

2. Τα κρατη μέλη ανακοινώνουν στην Επιτροπή τα κείμενα των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.

Άρθρο 14 Αυστρία

Το άρθρο 7 της οδηγίας 85/210/ΕΟΚ, όσον αφορά την περιεκτικότητα της βενζίνης σε βενζόλιο που αναφέρεται στο άρθρο 4 της εν λόγω οδηγίας, δεν θα εφαρμοσθεί στην Αυστρία έως την 1η Ιανουαρίου 2000.

Άρθρο 15 Έναρξη ισχύος της οδηγίας

Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 16 Αποδέκτες

Η παρούσα οδηγία απευθύνεται στα κράτη μέλη.

. . .

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ C 77 της 11. 3. 1997, σ. 1 και ΕΕ C 209 της 10. 7. 1997, σ. 25.

(2) ΕΕ C 206 της 7. 7. 1997, σ. 113.

(3) Γνώμη του Ευρωπαϊκού Κοινοβουλίου της 10ης Απριλίου 1997 (ΕΕ C 132 της 28. 4. 1997, σ. 170), κοινή θέση του Συμβουλίου της 7ης Οκτωβρίου 1997 και απόφαση του Ευρωπαϊκού Κοινοβουλίου της . . .

(4) ΕΕ L 76 της 6. 4. 1970, σ. 1 7 οδηγία όπως τροποποιήθηκε τελευταία από την οδηγία 97/. . ./ΕΚ του Ευρωπαϊκού Κοινοβουλίου και του Συμβουλίου (βλέπε σ. . . . της παρούσας Επίσημης Εφημερίδας).

(5) ΕΕ L 36 της 9. 2. 1988, σ. 33 7 οδηγία όπως τροποποιήθηκε τελευταία από την οδηγία 96/1/ΕΚ του Ευρωπαϊκού Κοινοβουλίου και του Συμβουλίου (ΕΕ L 40 της 17. 2. 1996, σ. 1).

(6) ΕΕ L 100 της 19. 4. 1994, σ. 42.

(7) ΕΕ L 316 της 31. 10. 1992, σ. 12 7 οδηγία όπως τροποποιήθηκε από την οδηγία 94/74/ΕΚ (ΕΕ L 365 της 31. 12. 1994, σ. 46).

(8) ΕΕ L 109 της 26. 4. 1983, σ. 8 7 οδηγία όπως τροποποιήθηκε τελευταία από την απόφαση 96/139/ΕΚ της Επιτροπής (ΕΕ L 32 της 10. 2. 1996, σ. 31).

(9) ΕΕ L 96 της 3. 4. 1985, σ. 25 7 οδηγία όπως τροποποιήθηκε τελευταία από την πράξη προσχώρησης του 1994.

(10) ΕΕ L 334 της 12. 12. 1985, σ. 20 7 οδηγία όπως τροποποιήθηκε από την οδηγία 87/441/ΕΟΚ της Επιτροπής (ΕΕ L 238 της 21. 8. 1987, σ. 40).

(11) ΕΕ L 74 της 27. 3. 1993, σ. 81.

(12*) Η προθεσμία θα ελεγχθεί ανάλογα με την ημερομηνία έκδοσης της παρούσας οδηγίας.

(13*) Βλέπε σ. 13 της παρούσας Επίσημης Εφημερίδας.

(14) ΕΕ L 296 της 21. 11. 1996, σ. 55.

ΠΑΡΑΡΤΗΜΑ I

ΠΕΡΙΒΑΛΛΟΝΤΙΚΕΣ ΠΡΟΔΙΑΓΡΑΦΕΣ ΓΙΑ ΤΟ ΕΜΠΟΡΙΟ ΚΑΥΣΙΜΩΝ ΓΙΑ ΟΧΗΜΑΤΑ ΜΕ ΚΙΝΗΤΗΡΕΣ ΕΠΙΒΑΛΛΟΜΕΝΗΣ ΑΝΑΦΛΕΞΗΣ

>ΘΕΣΗ ΠΗΝΑΚΑ>

ΠΑΡΑΡΤΗΜΑ II

ΠΕΡΙΒΑΛΛΟΝΤΙΚΕΣ ΠΡΟΔΙΑΓΡΑΦΕΣ ΓΙΑ ΤΟ ΕΜΠΟΡΙΟ ΚΑΥΣΙΜΩΝ ΓΙΑ ΟΧΗΜΑΤΑ ΜΕ ΚΙΝΗΤΗΡΕΣ ΑΝΑΦΛΕΞΗΣ ΜΕ ΣΥΜΠΙΕΣΗ

>ΘΕΣΗ ΠΗΝΑΚΑ>

ΠΑΡΑΡΤΗΜΑ III

ΕΝΔΕΙΚΤΙΚΕΣ ΠΕΡΙΒΑΛΛΟΝΤΙΚΕΣ ΠΡΟΔΙΑΓΡΑΦΕΣ ΓΙΑ ΤΟ ΕΜΠΟΡΙΟ ΚΑΥΣΙΜΩΝ ΓΙΑ ΟΧΗΜΑΤΑ ΜΕ ΚΙΝΗΤΗΡΕΣ ΕΠΙΒΑΛΛΟΜΕΝΗΣ ΑΝΑΦΛΕΞΗΣ

>ΘΕΣΗ ΠΗΝΑΚΑ>

ΠΑΡΑΡΤΗΜΑ IV

ΕΝΔΕΙΚΤΙΚΕΣ ΠΕΡΙΒΑΛΛΟΝΤΙΚΕΣ ΠΡΟΔΙΑΓΡΑΦΕΣ ΚΑΥΣΙΜΩΝ ΓΙΑ ΟΧΗΜΑΤΑ ΜΕ ΚΙΝΗΤΗΡΕΣ ΑΝΑΦΛΕΞΗΣ ΜΕ ΣΥΜΠΙΕΣΗ

>ΘΕΣΗ ΠΗΝΑΚΑ>

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

1. Στις 29 Αυγούστου 1996, η Επιτροπή υπέβαλε στο Συμβούλιο την πρότασή της, που βασίζεται στο άρθρο 100 Α.

2. Το Ευρωπαϊκό Κοινοβούλιο γνωμοδότησε στις 10 Απριλίου 1997 και η Οικονομική και Κοινωνική Επιτροπή στις 24 Απριλίου 1997.

Η Επιτροπή υπέβαλε στις 3 Ιουνίου 1997 τροποποιημένη πρόταση στο Συμβούλιο.

3. Στις 7 Οκτωβρίου 1997, το Συμβούλιο καθόρισε την κοινή θέση του σύμφωνα με το άρθρο 189 Β της συνθήκης.

II. ΣΤΟΧΟΣ

4. Σκοπός της πρότασης, η οποία αποτελεί μέρος μιας συνολικής στρατηγικής για τον έλεγχο των ατμοσφαιρικών εκπομπών από τις οδικές μεταφορές σύμφωνα με το άρθρο 4 της οδηγίας 94/12/ΕΚ και λαμβάνει υπόψη τα αποτελέσματα του προγράμματος Auto-oil, είναι η περαιτέρω βελτίωση των καυσίμων βενζίνης και ντίζελ. Η πρόταση συνδυάζει πανευρωπαϊκά και εθνικά/περιφερειακά/τοπικά μέτρα για τη μείωση των εκπομπών των οχημάτων με τρόπο ισορροπημένο και αποδοτικό από πλευράς κόστους.

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

5. ΓΕΝΙΚΗ ΠΑΡΑΤΗΡΗΣΗ

Η κοινή θέση αποκλίνει από την πρόταση της Επιτροπής σε σειρά ζητημάτων προκειμένου αφενός να εξασφαλιστεί καλύτερη ποιότητα καυσίμων και να δοθεί στη βιομηχανία σαφής ένδειξη για το μέλλον και αφετέρου να ληφθούν καλύτερα υπόψη οι εθνικές ιδιαιτερότητες.

6. ΕΙΔΙΚΕΣ ΠΑΡΑΤΗΡΗΣΕΙΣ

Το Συμβούλιο άλλαξε την τροποποιημένη πρόταση της Επιτροπής ως εξής:

α) Ορισμοί (άρθρο 2)

Τα καύσιμα ντίζελ για μη οδικά κινητά μηχανήματα και γεωργικούς ελκυστήρες δεν καλύπτονται και θα αντιμετωπιστούν, σύμφωνα με το άρθρο 3 παράγραφος 2 ένατη περίπτωση της κοινής θέσης για τις εκπομπές οχημάτων, στη μελλοντική πρόταση που θα υποβάλει η Επιτροπή όχι αργότερα από τις 30 Ιουνίου 1999.

Το δεύτερο εδάφιο της παραγράφου 2 επιτρέπει στα κράτη μέλη να απαιτούν να ανταποκρίνεται το καύσιμο ντίζελ των εν λόγω μηχανημάτων και ελκυστήρων προς τις απαιτήσεις περιεκτικότητας σε θείο που ορίζει η παρούσα οδηγία ή η οδηγία 93/12/ΕΟΚ του Συμβουλίου, μέχρις ότου θεσπιστεί νέα σχετική κοινοτική νομοθεσία.

β) Παρεκκλίσεις (άρθρο 3)

i) Μολυβδούχος βενζίνη

Το Συμβούλιο επέλεξε την ακόλουθη περισσότερο διαφοροποιημένη προσέγγιση (παράγραφοι 3, 5 και 6):

- μεγαλύτερη προθεσμία για την παρέκκλιση από την οριστική απαγόρευση, δηλαδή έως την 1η Ιανουαρίου 2005,

- μια πρόσθετη προϋπόθεση για παρέκκλιση, δηλαδή το κριτήριο ενός συνολικού περιβαλλοντικού οφέλους στο πλαίσιο, μεταξύ άλλων, διαφόρων κλιματικών συνθηκών,

- ειδική διάταξη για τις προδιαγραφές της μολυβδούχου βενζίνης ώστε να εξασφαλιστεί καλύτερη ποιότητα της βενζίνης αυτής,

- άδεια την οποία μπορούν να χορηγούν τα κράτη μέλη για την εμπορία μικρών ποσοτήτων μολυβδούχου βενζίνης προς χρήση μεταξύ άλλων των αυτοκινήτων αντικών.

ii) Περιεκτικότητα της αμόλυβδης βενζίνης σε θείο

Το Συμβούλιο συνεκτίμησε τις δυσκολίες ορισμένων κρατών μελών και προέβλεψε παρέκκλιση έως την 1η Ιανουαρίου 2003 (παράγραφοι 4 και 5). Η παρέκκλιση αυτή επέτρεψε την επίτευξη συμβιβασμού για την περιεκτικότητα θείου 150 mg/kg της αμόλυβδης βενζίνης [βλέπε επίσης στοιχείο γ) παρακάτω].

γ) Υποχρεωτικές προδιαγραφές βενζίνης και ντίζελ από 1ης Ιανουαρίου 2000 (παραρτήματα I και II)

Βενζίνη

Το Συμβούλιο μείωσε την περιεκτικότητα σε βενζόλιο από 2 σε 1 % κατ' όγκον και την περιεκτικότητα σε θείο από 200 σε 150 mg/kg. Η προδιαγραφή για τις αρωματικές ουσίες μειώθηκε από 45 σε 42 % κατ' όγκον.

Η λύση αυτή για τις προδιαγραφές θείου και αρωματικών ενώσεων θα πρέπει να αξιολογηθεί υπό το φώς των ενδεικτικών προδιαγραφών.

δ) Ενδεικτικές προδιαγραφές (παραρτήματα III και IV και άρθρο 9)

Το Συμβούλιο θεώρησε ότι, παράλληλα με την οδηγία για τις εκπομπές οχημάτων, θα έπρεπε να δοθεί στη βιομηχανία σαφής ένδειξη για τις προδιαγραφές προς τις οποίες θα κληθεί μελλοντικά να συμμορφωθεί και συνεπώς καθόρισε ενδεικτικές περιβαλλοντικές προδιαγραφές από 1ης Ιανουαρίου 2005 οι οποίες, σύμφωνα με το άρθρο 9 περί διαδικασίας επανεξέτασης, θα επιβεβαιωθούν, τροποποιηθούν ή συμπληρωθούν με πρόταση της Επιτροπής που θα υποβληθεί πριν τις 30 Ιουνίου 1999.

Οι προδιαγραφές αυτές αφορούν βασικά την περιεκτικότητα της βενζίνης και του ντίζελ σε θείο (50 mg/kg) και την περιεκτικότητα της βενζίνης σε αρωματικές ουσίες (35 % κατ' όγκον).

ε) Καύσιμα με αυστηρότερες περιβαλλοντικές προδιαγραφές (άρθρο 6)

Το Συμβούλιο κατέστησε ελαφρώς σαφέστερο το κείμενο

- παραπέμποντας στην υγεία του πληθυσμού σε συγκεκριμένο αστικό συγκρότημα και στο περιβάλλον συγκεκριμένης οικολογικά ευαίσθητης περιοχής σε κράτος μέλος και

- τροποποιώντας ελαφρώς τη σχετική διαδικασία. Στο αιτιολογικό, διευκρινίζεται η σχέση της διαδικασίας του άρθρου αυτού με τη διαδικασία ενημέρωσης της οδηγίας 83/189/ΕΟΚ του Συμβουλίου.

στ) Τήρηση των διαδικασιών ελέγχου και κοινοποίηση (άρθρο 8)

Το Συμβούλιο ενέκρινε ένα απλούστερο κείμενο με προθεσμία για τη σύνταξη κοινού υποδείγματος από την Επιτροπή.

ζ) Διαδικασία επανεξέτασης (άρθρο 9)

Το Συμβούλιο προσάρμοσε το άρθρο αυτό στη θέσπιση ενδεικτικών προδιαγραφών [βλέπε στοιχείο δ) παραπάνω] και παρέπεμψε στη σταδιακή αύξηση της διαθεσιμότητας και σε μια ισόρροπη διανομή του ντίζελ.

Το Συμβούλιο κάλυψε την περίπτωση των δεσμευμένων στόλων στο άρθρο 6 παράγραφος 1 (όλος ο στόλος των οχημάτων ή μέρος αυτού).

η) Επιτροπολογία (άρθρο 11)

Το Συμβούλιο επέλεξε διαδικασία τύπου III.Β.

θ) Μεταβατικό μέτρο για την Αυστρία (άρθρο 14)

Για να προστατευθεί το περιβάλλον, το Συμβούλιο συμφώνησε να επιτρέψει στην Αυστρία να διατηρήσει τη δική της τιμή βενζολίου και κατά το 1999 οπότε λήγουν τα μεταβατικά μέτρα που προβλέπονται στην πράξη προσχώρησης και θα έπρεπε να εφαρμοστεί η προδιαγραφή της οδηγίας 85/210/ΕΟΚ για το βενζόλιο (5 %) έως την 1η Ιανουαρίου 2000.